Diari Oficial de la Generalitat Valenciana


Sumari del DOGV 584, del 12-05-1987 (1987/800850)

ORDRE de 6 de març de 1987, de la Conselleria de Cultura, Educació i Ciència, per la qual s'aproven les bases i es convoquen ajudes a la producció discogràfica en l'àmbit territorial valencià per l'any 1987
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/06/(2)/dof/vci/html**

### Dades del document

Número de DOGV
:   584

Data del DOGV
:   12-05-1987

Secció del DOGV
:   DISPOSICIONS GENERALS

Número del document
:   1987/800850


Data del document
:   06-03-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de març de 1987, de la Conselleria de Cultura, Educació i Ciència, per la qual s'aproven les bases i es convoquen ajudes a la producció discogràfica en l'àmbit territorial valencià per a l'any 1987.  
Per tal de fomentar l'activitat musical en el terreny de la música popular en els diversos nivells de creació i d'interpretació, d'acord amb els articles 2n. i 7é.4 de la Llei Orgànica 5/1982, d'1 de juliol, per la qual s'aprovà l'Estatut d'Autonomia de la Comunitat Valenciana, i els articles 25.3, 30.1 i 33 de la Llei 4/1983 de la Generalitat Valenciana, d'Us i Ensenyament del valencià, que garanteixen el suport de la Generalitat Valenciana a totes les manifestacions culturals i artístiques que es realitzen en valencià, fent ús de les atribucions que em confereix l'article 35 de la Llei 5/1.983 de 30 de desembre, de la Generalitat Valenciana de Govern Valencià,   
ORDENE:   
Article primer  
Es convoca la concessió d'ajudes a la producció discogràfica de compositors i d'artistes valencians i s'aproven les bases per les quals es regeix, les quals s'inclouen com a annex d'aquesta Ordre, per a l'any 1987.   
Article segon  
L'import de les presents ajudes es farà efectiu amb càrrec a l'aplicació 72.38.024.9.527.1 del pressupost per a 1987 de la Generalitat Valenciana.   
DISPOSICIONS FINALS  
Primera. Hom autoritza el Director General de Cultura a dictar les resolucions que requeresca l'aplicació i el desenvolupament del qual es disposa en aquesta Ordre.   
Segona. Aquesta Ordre vigirà el mateix dia de la publicació al Diari Oficial de la Generalitat Valenciana.   
València, 6 de març de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES A LA PRODUCCIO DISCOGRAFICA EN L'AMBIT TERRITORIAL VALENCIA PER A L'BGT 8951.  
1. Modalitat d'ajuda  
Es concediran fins a 8 ajudes de 500.000 pessetes com a màxim per a la realització d'altres tantes produccions discogràfiques.   
2. Requisits per a la concessió d'ajudes  
Podran optar a aquestes ajudes:   
a) Les productores discogràfiques establertes en la Comunitat Valenciana que presenten produccions discogràfiques en valencià, o de temes musicals valencians.   
b) Els promotors culturals de la Comunitat Valenciana interessats en el tema discogràfic.   
3. Supòsits exclosos  
a) Les produccions discogràfiques d'Entitats públiques o les que amb anterioritat haguessen rebut cap més tipus de subvenció de qualsevol organisme oficial per a aquesta parcel·la específica.   
b) Els projectes discogràfics, la incidència cultural i musical dels quals no tinga interés dins el límits de la Comunitat Valenciana.   
c) Les produccions discogràfiques editades per clubs de discs o empreses semblants la venda de les quals s'estableix entre els socis d'aquestes.   
d) Les produccions discogràfiques de caràcter publicitari, independement del caràcter públic o privat de les empreses que les produeixen.   
4. Sol·licituds  
a) El termini de presentació de sol·licituds començarà a partir del dia següent al de la publicació d'aquesta Ordre al Diari Oficial de la Generalitat Valenciana i s'estendrà fins el dia 31 de maig de 1987.   
b) S'hauran de formalitzar segons el model que es facilitarà als Serveis Territorials i aniran acompanyats del projecte musical a registrar i del pressupost desglossat de les respectives despeses, tot això subscrit per la persona física responsable de l'Empresa o Societat enregistradora. També s'hi hauran d'indicar les subvencions que s?han sol·licitat davant d'altres institucions i organismes.   
c) Conjuntament amb el projecte es presentaran les partitures o texts del material a enregistrar, tot això per tal de valorar-ne la qualitat i establir la conveniència d'un enregistrament posterior.   
d) Tota la documentació es presentarà al s Servei s Territori al s de Cultura juntament amb la sol·licitud, i també és podrà remetre per qualsevol dels procediments establerts a l'article 66 de la Llei de Procediment Administratiu.   
e) Si la sol·licitud no reunia les dades exigides o hi mancava la documentació complementària, es demanarà a l'interessat que en el termini de 10 dies esmene els defectes, amb apercebiment d'arxiu de la sol·licitud, en cas contrari.   
5. Resolució de les sol·licituds d'ajuda  
Per a l'avaluació dels mèrits dels sol·licitants, es constitueix una comissió qualificadora integrada per l?Il·lustríssim Senyor Director General de Cultura com a president, el Sr. Director del Programa de Música, Teatre i Cinematografia de la Conselleria de Cultura, Educació i Ciència com a secretari, i, com a vocals, tres persones de reconeguda solvència en el camp de la música que seran anomenades per resolució de l'Honorable Senyor Conseller de Cultura, Educació i Ciència.   
La comissió qualificadora té facultats per a realitzar per mitjà dels seus membres totes aquelles comprovacions que considere necessàries per a la millor qualificació dels projectes presentats.   
Un cop finalitzada la corresponent avaluació dels expedients de cadascun dels aspirants, l'Honorable Conseller de Cultura, Educació i Ciència resoldrà l'adjudicació de les ajudes convocades abans de 30 de juny de 1987.   
El pagament del 50% de l'ajuda començarà a tramitar-se immediatament després de l'adjudicació, i el 50% restant ho serà a partir del moment en què el beneficiari justifique que el disc ha estat realitzat, termini que que no podrà excedir de 6 mesos.   
6. Obligacions dels beneficiaris  
Els beneficiaris de les ajudes a la producció discogràfica valenciana estaran obligats a:   
a) Comunicar qualsevol eventualitat en el desenrotllament del projecte presentat.   
b) Entregar un justificant de la despesa per a la qual es concedí l'ajuda segons el que estableix la legislació vigent.   
c) Retornar l'import de l'ajuda rebuda si la despesa no es produeix per qualsevol imprevist, quan es comprove una modificació substancial dels fins en funció dels quals es concedí l'ajuda, o quan per percepció d'altres subvencions es cobrira l'import total de la despesa.   
d) Lliurar a la Conselleria de Cultura en els tres mesos següents a la data de pagament del segon termini d'ajuda, però en tot cas no més tard del primer d'abril de 1988, 50 exemplars del disc objecte d'aquesta ajuda.   
e) Els beneficiaris hauran de fer figurar en la carpeta del dics i en tota la publicitat gràfica o escrita que aquell genere, el patrocini de la Conselleria de Cultura, Educació i Ciència de la Generalitat Valenciana per a aquest fi concret.   
f) L'incompliment de qualsevol dels requisits estipulats a la convocatòria, així com la infracció provada en algun dels seus extrems, farà nul la la concessió de l'ajuda i obligarà al reembossament de les quantitats percebudes.


Còpia Permalink ELI